Hvis du liker langtidsretter, er en slow cooker en veldig god investering. Det som gjør en slow cooker så nyttig, er at den tar seg av jobben for deg når du først har fått i gang gryten eller steken du skal lage. Siden den tilbereder maten på en såpass lav temperatur, er den relativt selvgående, og du trenger ikke å bekymre deg for at noe blir brent. Å tilberede mat på lav temperatur over en lengre periode vil vanligvis lokke fram smakene og også gjøre eventuelt kjøtt riktig så mørt og velsmakende.